laion/Wikipedia-Exotic huggingface dataset:
אלי שוסהיים

אליהו (אלי) יוסף שוסהיים (1941 – כ"ט בסיוון תשפ"א, 9 ביוני 2021) היה יושב ראש אגודת אפרת, מייסד בית החולים הסיעודי נווה שמחה בירושלים, ומנהלו עד שנת תשמ"ג (1983), יושב ראש הוועדה הבין־משרדית להסמכה ולפיקוח על המוהלים ברבנות הראשית לישראל וזוכה פרס ירושלים מטעם ערוץ 7 לשנת 2013. שוסהיים נולד בארגנטינה בעיר בואנוס איירס, לשמשון ורחל שוסהיים, שנמלטו מפולין לפני מלחמת העולם השנייה. בשנת תשכ"ג (1963), לאחר שהשלים את לימודי הרפואה והתמחה בכירורגיה כללית, עלה ארצה. עבד בבית החולים שערי צדק ולאחר מכן בהדסה עין כרם. בין השנים 1971–1967 שימש כרופא הכנסת. במלחמת יום הכיפורים שירת כרופא בתעלה ובמצרים וניהל שם בית חולים שדה. בשנת תשל"ה (1975) הקים את בית החולים הסיעודי נווה שמחה בירושלים, וניהל אותו עד שנת תשמ"ג (1983). משנת תשכ"ח (1978) ועד יומו האחרון שימש כיושב ראש הוועדה הבין־משרדית להסמכה ולפיקוח על המוהלים ברבנות הראשית לישראל. בשנת תשל"ז (1977) הצטרף לאגודת אפרת, הפועלת לשכנוע נשים יהודיות להימנע מביצוע הפלה מלאכותית בעיקר על רקע כלכלי, ולאחר זמן קצר הועמד בראשה. במסגרת תפקידו זה, בו שימש עד יום פטירתו, נודע בהופעותיו הציבוריות. בשעת ההספדים נמסר כי בזכותו נצלו למעלה מ-79,000 ילדים. בשנת 2013 זכה בפרס ירושלים מטעם ערוץ 7. שוסהיים פרסם מאמרים הנוגעים לענייני הלכה ורפואה. מאמריו פורסמו באסיא ובכתבי עת תורניים נוספים. במאמר שפרסם בעיתונות החרדית על נזקי העישון פנה לרב אליעזר יהודה וולדנברג, עמו עמד בקשרים הדוקים, על מנת שיאסור את העישון על פי ההלכה. בעקבות פנייתו פסק הרב: "יש לאסור את העישון על פי דין תורה". כרופא טיפל ברבנים שונים, דוגמת הרב אריה לוין, המקובל הרב יצחק כדורי, האדמו"רים מגור ה"בית ישראל",, ה"לב שמחה", "פני מנחם", הרב אליעזר יהודה ולדנברג, הרב יוסף שלום אלישיב, הגאב"ד העדה החרדית רבי ישראל משה דושינסקי, הרב מרדכי אליהו, האדמו"ר מבעלז ישכר דב רוקח ועוד. היה מקורב לרב עובדיה יוסף. שימש כרופאם האישי של ראשי ישיבת מרכז הרב הרב צבי יהודה הכהן קוק והרב אברהם אלקנה שפירא, ועוד כארבעים מגדולי ישראל. ד"ר אלי שוסהיים נפטר ב-9 ביוני 2021 (כ"ט בסיוון תשפ"א). נטמן בבית הקברות סנהדריה בירושלים. היה נשוי לשושנה-רחל ואב לחמישה. התגורר בשכונת קריית משה בירושלים. נכדתו אמונה שוסהיים, (בתו של בנו ד"ר יונתן) הייתה מאורסת ליהונתן דויטש שנרצח בפיגוע הירי בצומת מחולה. לקראת נשואין מאושרים. ירושלים : המדור הרפואי של אגודת אפרת. ד"ר אלי שוסהיים - מציל הילדים, באתר דוסים דוקותיים | יו"ר עמותת אפרת, שמתנגדת להפלות, מדבר אליכן, סרטון באתר יוטיוב (אורך: 4:41) ד"ר אלי שוסהיים, לבקר, אבל על בסיס עובדות, באתר ישראל היום, 18 בספטמבר 2019 76 אלף תינוקות ניצלו בזכות אגודת אפרת, באתר ערוץ 7, 17 בינואר 2020 – ראיון עמו אליהו יוסף שוסהיים (1941-2021), דף שער בספרייה הלאומית על פי הספר 'ומתלמידי יותר מכולם' עמ' 281 תלמה פרוינד, על הסכין, מעריב, 6 בדצמבר 1985 פרס ירושלים לאגודת אפרת וד"ר אלי שוסהיים, אתר ערוץ 7 אסיא, לה, עמ' 10-15 שמחה רז, צדיק יסוד עולם, ירושלים תשנ"ז, עמ' 368–369. יצחק אלפסי, מאורות מעולם הקבלה והחסידות, ירושלים חש"ד, עמ' 454. כתבוני לדורות, ירושלים תשע"ג, עמ' שלד. משיעורי מרן הראשון לציון ג, ירושלים תשנ"ט, עמ' רטז; שם ד, ירושלים תש"ס, עמ' קפא. שמחה רז, משמיע ישועה, מרכז שפירא תש"ע, עמ' 407. ראו: אשל אברהם – ספר זיכרון לרב שפירא, ירושלים תש"ע, עמ' 58. ראו גם כאן ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
2029

שנת 2029 היא השנה ה-29 במאה ה-21. זוהי שנה רגילה, שאורכה 365 ימים. 1 בינואר 2029 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. 13 באפריל – האסטרואיד אפופיס יעבור במרחק של כ-30,000 ק"מ מכדור הארץ, בהירותו במרחק זה מכדור הארץ תהיה 3.3+. ישנה אפשרות זניחה שאפופיס יעבור במרחק המוערך ב-30,399 ק"מ מפני כדור הארץ, בסטייה של 800 מטרים לכל היותר, מה שיגרום לו להיכנס לתהודה מסלולית ולהתנגש בכדור הארץ בשנת 2068. סיכויי ההתנגשות (נכון לשנת 2019) עומדים על 1 ל-333,000. 20 בדצמבר – ליקוי ירח. מסר גלי הרדיו הדיגיטלי "מסר מכדור הארץ "('אנ) שנשלח ב-9 באוקטובר 2008 צפוי להגיע ליעדו, גליזה 581c, בתחילת השנה. תושלם בנייתו של טלסקופ TMT בעל קוטר מראה של 30 מטר שיוצב בהוואי, ארצות הברית. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2029 בוויקישיתוף
קרל השני, ארכידוכס אוסטריה

קרל השני, ארכידוכס אוסטריה (בגרמנית: Karl II. Franz von Österreich; ‏3 ביוני 1540 – 10 ביולי 1590), היה ארכידוכס אוסטריה הפנימית, ואביו של פרדיננד השני, קיסר האימפריה הרומית הקדושה. קרל השני נולד ב-3 ביוני 1540 בווינה, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה. בשנת 1559, ושוב בין השנים 1564–1568, התנהל משא ומתן על מנת להשיאו עם אליזבת הראשונה, מלכת אנגליה, אולם הנישואים לא יצאו אל הפועל, בעיקר בעקבות הבדלי הדת ביניהם. בשנת 1563 הציעו לקרל את מרי, מלכת הסקוטים, אך היא סירבה להתחתן עמו. בניגוד לאחיו מקסימיליאן השני, קיסר האימפריה הרומית הקדושה שהיה מתון כלפי הפרוטסטנטים, היה קרל קתולי אדוק, ואף הזמין את הישועים לחצרו. אולם, בשנת 1572 נאלץ לעשות ויתורים לפרוטסטנטים בגראץ, ובשנת 1578 נאלץ לעשות זאת בברוק. קרל השתתף במלחמות נגד הטורקים, ואף ייסד בשנת 1579 את העיר קרלובאץ בקרואטיה על שמו. קרל טיפח מאוד את האמנות והמדעים, ואף החזיק בחצרו את המלחין אורלנדו לאסוס. בשנת 1573 הקים קרל את הגימנסיה האקדמית בגראץ, ובשנת 1585 הקים את אוניברסיטת גראץ. ב-10 ביולי 1590 מת קרל השני בגראץ, ובנו פרדיננד משטיריה, ארכידוכס אוסטריה ירש את נחלותיו. בשנת 1571 התחתן קרל השני עם אחייניתו מריה אנה מבוואריה, בתם של אלברכט החמישי, דוכס בוואריה ואחותו אנה, ארכידוכסית אוסטריה, ממנה נולדו לו 15 ילדים: פרדיננד (1572) אנה מאוסטריה, מלכת פולין (1573–1598), נישאה לזיגמונט השלישי מלך פולין. מריה כריסטינה מאוסטריה, נסיכת טרנסילבניה (1574–1621) קתרינה רנטה מאוסטריה (1576–1599) אליזבת (1577–1586) פרדיננד השני, קיסר האימפריה הרומית הקדושה (1578–1637) קרל (1579–1580) גרגוריה מקסימיליאנה מאוסטריה (1581–1597) אלאונורה, ארכידוכסית אוסטריה (1582–1620) מקסימיליאן ארנסט, ארכידוכס אוסטריה (1583–1616) מרגרטה מאוסטריה, מלכת ספרד (1584–1611) לאופולד החמישי, ארכידוכס אוסטריה (1586–1632) קונסטנצה מאוסטריה (1588–1631), נישאה גם היא לזיגמונט השלישי מלך פולין. מריה מגדלנה, ארכידוכסית אוסטריה (1589–1631) קרל מאוסטריה, בישוף ברסלאו (1590–1624) מדיה וקבצים בנושא קרל השני, ארכידוכס אוסטריה בוויקישיתוף קרל השני, ארכידוכס אוסטריה, באתר "Find a Grave" (באנגלית)
בריאן פטריק וייד

בריאן פטריק ווייד (באנגלית: Brian Patrick Wade, נולד ב-9 ביוני 1978) הוא שחקן קולנוע ומאמן גופני אמריקאי, הידוע בעיקר בזכות תפקידי הטלוויזיה שלו כקפטן קרייג שווטה במיני-סדרה דור מזוין, בתור קורט בסדרה בהמפץ הגדול., וכאיש הזאב האלפא אניס על בזאב צעיר. וייד שיחק ב-2002 כרקדן בסדרה CSI: מיאמי. הוא הופיע בסרטי הקולנוע מצב לאהבה ו"האפוטרופוס" לצד קווין קוסטנר ואשטון קוצ'ר, וב-2008 החל לשחק את קפטן קרייג בסדרה דור מזוין. הוא שיחק את מושא אהבתה של פני בסדרה המפץ הגדול, ושיחק גם מספר תפקידי אורח ובין היתר כמציל בסדרה שני גברים וחצי ובסברינה המכשפה הצעירה. בריאן פטריק וייד, במסד הנתונים הקולנועיים IMDb (באנגלית) בריאן פטריק וייד, באתר AllMovie (באנגלית) בריאן פטריק וייד, במסד הנתונים הקולנועיים KinoPoisk (ברוסית) Profile (אורכב 06.11.2018 בארכיון Wayback Machine), tcm.com; accessed August 30, 2014. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אלברכט החמישי, דוכס בוואריה

אלברכט החמישי, דוכס בוואריה (בגרמנית: Albrecht V. von Bayern‏; 29 בפברואר 1528 - 24 באוקטובר 1579) היה דוכס בוואריה בין השנים 1550–1579. אלברכט החמישי נולד ב-29 בפברואר 1528 לוילהלם הרביעי, דוכס בוואריה ומריה מבאדן-שפונהיים, בתם של פיליפ הראשון, מרקיז באדן-שפונהיים ואליזבת מפפאלץ, רוזנת הסן. בשנת 1546 התחתן אלברכט עם אנה, ארכידוכסית אוסטריה, על מנת לסיים את היריבות בין שני הבתים. בשנת 1550 מת אביו וילהלם הרביעי, דוכס בוואריה, ואלברכט עלה לשלטון במקומו. אלברכט היה קתולי אדוק, ועמד בראש הרפורמציה הנגדית, ולקח חלק חשוב בשלום פזאו ובשלום אאוגסבורג. אלברכט עשה מאמצים כבירים על מנת להשיג לבנו ארנסט מבוואריה את נסיכות הבוחר מקלן, אולם נכשל במשימה, ורק לאחר מותו עלו צאצאיו על כס הנסיכות, שהייתה מאז בשליטת בית ויטלסבאך למשך כ-200 שנה. בשנת 1560 מת דודו ארנסט, ארכיבישוף זלצבורג, ואלברכט ירש ממנו את אזור גלאץ, שהייתה ברשותו עד לשנת 1567, שאז עברה לשליטת מקסימיליאן השני, קיסר האימפריה הרומית הקדושה. ב-24 באוקטובר 1579 מת אלברכט, ובנו וילהלם החמישי, דוכס בוואריה עלה לשלטון במקומו. ב-4 ביולי 1546 התחתן אלברכט עם אנה, ארכידוכסית אוסטריה, בתו של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה, ממנה היו לו 7 ילדים: קרל (1547) וילהלם החמישי, דוכס בוואריה (1548–1626) פרדיננד מבוואריה (1550–1608) מריה אנה מבוואריה (1551–1608) מקסימיליאנה מריה (1552–1614) פרידריך (1553–1554) ארנסט מבוואריה (1554–1612) מדיה וקבצים בנושא אלברכט החמישי, דוכס בוואריה בוויקישיתוף אלברכט החמישי, דוכס בוואריה, באתר "Find a Grave" (באנגלית)
2035

שנת 2035 היא השנה ה-35 במאה ה-21. זוהי שנה רגילה, שאורכה 365 ימים. 1 בינואר 2035 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. 8 בינואר - אסטרואיד בשם 2002 AY1 (אנ') יחלוף בסמוך לכדור הארץ. בחירת נשיא מדינת ישראל – בבחירות אלה תבחר הכנסת את הנשיא ה-13. מספר ערים ומועצות מקומיות בישראל ערכו בשנים 2015 ו-2016 תוכניות מתאר שבהן פרשו את תחזיותיהן לגבי שנת 2035, ביניהן תל אביב-יפו, נתניה, טירת כרמל, רעננה, גן יבנה, גדרה, כפר יונה ומודיעין-מכבים-רעות. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2035 בוויקישיתוף דותן לוי, תל אביב 2035: עיר של מגדלים או עיר של צעירים, באתר כלכליסט, 17 בדצמבר 2015 אושרה פה אחד תוכנית המתאר לנתניה, באתר העירייה. טירת כרמל 2035, באתר העירייה. נמרוד בוסו, התוכנית: כך תיראה רעננה ב-2035, באתר TheMarker‏, 28 במרץ 2016 תוכנית מתאר 2035, באתר המועצה המקומית. גדרה 2035, באתר המועצה המקומית. כפר יונה 2035 - תוכנית מתאר, באתר היישוב. מודיעין בעוד 21 שנים, באתר עיתונט מודיעין.
2037

שנת 2037 היא השנה ה-37 במאה ה-21. זוהי שנה רגילה, שאורכה 365 ימים. 1 בינואר 2037 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. בהנחה שלא יתארכו הרחבות נוספות לתקופת זכויות היוצרים לחוק ביניים, ספרים, סרטים ויצירות אחרות שפורסמו בשנת 1941 (כולל סרט האנימציה הרביעי של דיסני, דמבו, ומר באג הולך לעיירה של אולפני פליישר) יהיו לרשות הציבור בארצות הברית. 2037: מסמכים מסוימים הנוגעים לרצונה של אליזבת בווס-ליון לשמר מונרכיה אם הנאצים יכבשו את בריטניה, ישוחררו מהארכיונים המלכותיים. 2037: מילון אוקספורד צפוי לפרסם את המהדורה השלישית המתוקנת שלו. מועד משוער לפתיחה מלאה של קווי המטרו בגוש דן. ברכת החמה תחול ב-8 באפריל. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2037 בוויקישיתוף
2039

שנת 2039 היא השנה ה-39 במאה ה-21. זוהי שנה רגילה, שאורכה 365 ימים. 1 בינואר 2039 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. 21 ביוני - ליקוי חמה טבעתי מעל ההמיספרה הצפונית. הליקוי מסדרת סארוס 147 (אנ') יגיע לשיאו בשעה 17:12:54 UTC וימשך 4:05 דקות 2 בספטמבר - יפוג תוקפו של הסכם משחתות תמורת בסיסים, בן 99 השנים, שנחתם בין בריטניה לארצות הברית. 7 בנובמבר - מעבר כוכב חמה על פני השמש להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. מדיה וקבצים בנושא 2039 בוויקישיתוף
וילהלם הרביעי, דוכס בוואריה

וילהלם הרביעי, דוכס בוואריה (13 בנובמבר 1493 – 7 במרץ 1550) היה דוכס בוואריה בין השנים 1508–1550. וילהלם הרביעי נולד ב-13 בנובמבר 1493 לאלברכט הרביעי, דוכס בוואריה וקוניגונדה מאוסטריה, בתם של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה. בשנת 1508 מת אביו אלברכט הרביעי, דוכס בוואריה, ווילהלם עלה לשלטון במקומו. על אף שאביו הורה שרק וילהלם יירש את הדוכסות, סירב לכך אחיו לודוויג העשירי, דוכס בוואריה, והאחים שלטו במשותף עד למותו של לודוויג בשנת 1545. בתחילה תמך וילהלם ברפורמציה, אולם בהמשך אסר על החזקת כתבי מרטין לותר בבוואריה, ובשנת 1524 אף חתם על הסכם עם האפיפיור קלמנס השביעי שהעמיד אותו בראש הרפורמציה הנגדית. בשנת 1524 השתתף וילהלם בדיכוי מרד האיכרים של אלזס, ובשנת 1525 חתם על הסכם עם ארכיבישוף זלצבורג. בשנת 1534 חתם וילהלם על הסכם עם פרדיננד, מלך הונגריה שסיים את הסכסוך עם בית הבסבורג, ובמהלך המלחמה השמלקלדית אף תמך בקרל החמישי, קיסר האימפריה הרומית הקדושה. ב-23 באפריל 1516 חוקק את חוק טוהר הבירה הבווארי. ב-7 במרץ 1550 מת וילהלם, ובנו אלברכט החמישי, דוכס בוואריה עלה לשלטון במקומו. בשנת 1522 התחתן וילהלם עם מריה מבאדן-שפונהיים, בתם של פיליפ הראשון, מרקיז באדן-שפונהיים ואליזבת מפפאלץ, רוזנת הסן, ממנה היו לו 4 ילדים: תאודור (1526–1534) אלברכט החמישי, דוכס בוואריה (1528–1579) וילהלם (1529–1530) מכטהילד מבוואריה (1532–1565) מדיה וקבצים בנושא וילהלם הרביעי, דוכס בוואריה בוויקישיתוף
שנות ה-30 של המאה ה-21

שנות ה-30 של המאה ה-21 או שנות ה-2030 הן עשור השנים הרביעי של המאה העשרים ואחת. העשור יתחיל ב־1 בינואר 2030 ויסתיים ב־31 בדצמבר 2039. 2030–2032 - תחילת הפעילות של רשת קווי המטרו בגוש דן. לפי נתונים מדצמבר 2009 לשכת מפקד האוכלוסין של ארצות הברית מעריכה שאוכלוסיית העולם בתחילת העשור תעמוד על 8.4 מיליארד אנשים. הדמוגרף הצרפתי, עמנואל טוד, מעריך ששיעור האוריינות בעולם יעמוד על קרוב ל-100%, מה שאומר שהאנאלפביתיות קרובה להיכחד. 19 בינואר 2038 - באג 2038, זמן יוניקס אשר החל ב-1 בינואר 1970 יתאפס בתאריך זה. על פי תכנוני נאס"א ולפי עמדת נשיא ארצות הברית ברק אובמה מ-2016, בעשור זה צפויות להתקיים משימות מאוישות למאדים. לפי מחקר של אוניברסיטת נורת'מבריה (אנ'), בעשור זה צפוי להתרחש "עידן קרח קטן" כאשר פעילות השמש תצנח ב-60 אחוזים. לפי תחזיתה של יצרנית הרכב BMW, בעשור זה יהיה ניתן להרכיב מכוניות בייצור עצמי באמצעות הדפסה תלת-ממדית. מספר ערים בישראל צפויות להכפיל ואף לשלש את אוכלוסיותיהן, בעקבות אישור של תוכניות פיתוח שמתוכננות להסתיים עד שנת 2030. לפי תחזיות דמוגרפיות של מרכז המחקר פיו, החל מתחילת עשור זה יעלה מספר התינוקות הנולדים להורים מוסלמים על אלה הנולדים לנוצרים. חברת מישלן צפויה למכור צמיגים לא פנאומטיים עבור כלי רכב שנעים בכביש. לפי הדוקו-דרמה מאדים, החל משנת 2033 מתחילה ההתיישבות של האדם על פני מאדים. מדיה וקבצים בנושא שנות ה-30 של המאה ה-21 בוויקישיתוף אסף זגריזק, התוכנית הגדולה אי פעם: מתי יהיה מטרו בישראל?, באתר ynet, 18 ביולי 2020 חזון החלל של אובמה – טיסה מאוישת למאדים בשנות השלושים, באתר "הידען", 12 באוקטובר 2016 היקס, ‏מדענים: עוד 15 שנה יגיע עידן קרח נוסף, באתר ‏מאקו‏, 13 ביולי 2015 נעם וינד, ב.מ.וו חוגגת 100 שנה וחוזה את העתיד, באתר "The Car", 9 במרץ 2016. עינת אלפסה, כאן בונים: הערים שיכפילו את מספר תושביהן בעשור, באתר ynet, 31 במרץ 2017 הרייט שרוורד, גרדיאן, האיסלאם צפוי להפוך לדת הנפוצה בעולם עד שנת 2075, באתר הארץ, 6 באפריל 2017 שירות כלכליסט, צמיג העתיד: ללא פנצ'רים וללא חישוק, באתר כלכליסט, 9 ביולי 2017
עונת 2011/2012 ביורוליג

עונת 2011/2012 ביורוליג הייתה העונה ה-55 של תחרות אירופית לקבוצות כדורסל וה-12 שאורגנה על ידי Euroleague Basketball Company. המשחק הראשון התקיים ב-28 בספטמבר 2011 ותחרות הסתיימה ב-13 במאי 2012. בתחרות השתתפו 38 קבוצות. העונה הסתיימה בניצחון של אולימפיאקוס, זה היה הניצחון השישית בתולדות המועדון. אנדריי קירילנקו (רוסיה) מצסק"א מוסקבה נבחר לכדורסלן המצטיין של העונה. ואסיליס ספאנוליס (יוון) מאולימפיאקוס נבחר לכדורסלן המצטיין של פיינל פור. תחילה התקיים השלב המוקדם במערכו 2 מ-16 קבוצות הועלו לעונה הסדירה. 24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-3 ניצחונות. פיינל פור נערך בהיכל סינאן ארדם, איסטנבול. דירוג הקבוצות פורסם ב-20 ביוני 2011 פאוק, גלאטסראיי וספירו שרלרואה החלו את העונה במוקדמות מהם גלאטסראיי וספירו שרלרואה הצטרפו ליתר 22 קבוצות לשלב הבתים. מכבי תל אביב השתתפה במשחקי ה-16, סיימה את הבית במקום השני וקודמה לשמינית הגמר. במשחק שמינית הגמר היא הפסידה וסיימה את העונה. פירוט התוצאות באתר הליגה תיאור מפורט של העונה משחק הגמר, סרטון באתר יוטיוב Euroleague assembly meets before 2011–12 draw Euroleague.net 7 July 2011
אלברכט הרביעי, דוכס בוואריה

אלברכט הרביעי, דוכס בוואריה (בגרמנית: Albrecht IV von Bayern;‏ 15 בדצמבר 1447 - 18 במרץ 1508) היה דוכס בוואריה בין השנים 1467–1508. אלברכט הרביעי נולד ב-15 בדצמבר 1447 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן. לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, ואלברכט ירש את הדוכסות יחד עם אחיו זיגיסמונד, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו, שהתקיימה עד למותו בשנת 1501. בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה. הנישואים אירעו בעקבות סכסוך בין אלברכט לפרידריך על כמה נחלות קיסריות, והוחלט שהם יועברו לאלברכט כנדוניה לנישואיו עם בתו של פרידריך. אולם הנישואים לא פטרו לגמרי את הסכסוך, ובשנת 1492 נאלץ אלברכט להחזיר לפרידריך את העיר רגנסבורג. בשנת 1503 מת גאורג, דוכס בוואריה-לנדסהוט, ואלברכט ירש את נחלותיו ואיחד תחת שלטונו את כל בוואריה. אולם בעקבות התנגדותו של רופרכט מפפאלץ, בישוף פרייזינג, חתנו של גאורג, פרצה מלחמת לנדסהוט, שבסיומה הוחלט שבנו של רופרכט אוטו היינריך יקבל את רוזנות פפאלץ-נויבורג, ואילו שאר הנחלה תישאר בידי אלברכט. ב-18 במרץ 1508 מת אלברכט, ובנו וילהלם הרביעי, דוכס בוואריה עלה לשלטון במקומו. על אף שאלברכט הורה שרק בנו וילהלם יירש את הדוכסות, סירב לכך בנו לודוויג, והאחים שלטו במשותף עד למותו של לודוויג בשנת 1545. בשנת 1487 התחתן אלברכט עם קוניגונדה מאוסטריה, בתו של פרידריך השלישי, קיסר האימפריה הרומית הקדושה ולאונור מפורטוגל, קיסרית האימפריה הרומית הקדושה, ממנה היו לו 8 ילדים: זידוניה מבוואריה (1488–1505) זיבילה מבוואריה (1489–1519), התחתנה עם לודוויג החמישי, הנסיך הבוחר מפפאלץ סבינה מבוואריה (1492–1564), התחתנה עם אולריך הראשון, דוכס וירטמברג וילהלם הרביעי, דוכס בוואריה (1493–1550) לודוויג העשירי, דוכס בוואריה (1495–1545) סוזנה (1499–1500) ארנסט, ארכיבישוף זלצבורג (1500–1560) סוזנה מבוואריה (1502–1543), התחתנה עם קזימיר, מרקיז ברנדנבורג-ביירוית, ולאחריו עם אוטו היינריך, הנסיך הבוחר מפפאלץ מדיה וקבצים בנושא אלברכט הרביעי, דוכס בוואריה בוויקישיתוף
חיים שאול עבוד

הרב חיים שאול עבוד (1890–13 ביוני 1977 כ"א בסיון ה'תשל"ז) היה פייטן, משורר, איש חינוך ונדבן, מחבר ספר ״שירי זמרה השלם" המאגד בתוכו את שירת הבקשות של יהדות ארם צובא ופיוטים שכתב. הקים וניהל את תלמוד תורה ״נזר אהרון״ בירושלים. נולד בעיר חאלב שבסוריה לחכם אברהם ולגרציה עבוד. למד את שירת הקודש של יהדות ארם צובא אצל חכמי חאלב ביניהם, חכם רפאל ענתבי טבוש, חכם משה אשקר הכהן ועוד. בשנת 1907 נסע לבואנוס איירס שבארגנטינה, לשמש כחזן וכמורה בתלמוד תורה בקהילה החלבית בעיר. בשנת 1929 עלה לירושלים והשתקע בשכונת בית ישראל. ייסד וניהל את תלמוד תורה "נזר אהרון" בשכונת הבוכרים הסמוכה, תלמוד תורה בו למדו בין היתר הרב בן ציון מוצפי, הרב משה צדקה ועוד. היה מעמודי התווך של קהילת עדות המזרח בירושלים עוד טרם קום המדינה, הקים וניהל קרן הלוואת גמ"ח לתושבי ירושלים ותמך כלכלית בישיבת פורת יוסף בעיר. הושפע רבות מיצירות מקאם מוזיקליות ערביות ואף כתב מילים ללחנים ערביים מפורסמים, לחנים אלו נכנסו למנגינות התפילה בקרב קהילות הספרדים. היה ממייסדי שירת הבקשות בירושלים ומנכבדי בית הכנסת עדס. הפיוט שכתב "חי ונעלם", היה לפיוט האחרון שנכנס לסדר הבקשות. לימד שירה ופיוט בהתנדבות עד ערוב ימיו. בין תלמידיו הפייטנים: משה נר גאון, הרב רפאל יאיר אלנדב ויוסף מוצרי. כמו כן לימד פיוט בישיבת פורת יוסף כאשר המוכרים שבתלמידיו שם הם הרב עובדיה יוסף והרב דוד שלוש[דרוש מקור]. לאורך שנות חייו כתב פיוטים רבים וקיבץ את שירת הבקשות של יהדות ארם צובא בספרו "שירי זמרה השלם", שיצא בשנת 1961. הספר מאגד בתוכו את שירת הקודש של קהילת ארם צובא-שירת הבקשות ואת שיריו של חכם עבוד עצמו. הפיוטים נערכו לפי המקאמים השונים והוא אף מסדר את סדר מנגינות המקאם לתפילה בשבתות ובחגים. היה נשוי ללאה, בתם של ניסים ורינה פרנקו, ולו 12 ילדים. נפטר בירושלים בכ"א סיון ה'תשל"ז - 7 ביוני 1977 - ולאחר מותו החליטה עיריית ירושלים להנציח את מורשתו ולקרוא את הרחוב בו גר בשכונת בית ישראל על שמו. חי ונעלם מלכי צורי אלי בא זמן יה עזרתי מדיה וקבצים בנושא חיים שאול עבוד בוויקישיתוף שירי זמרה השלם, באתר אוצר החכמה רשימת פיוטים וביצועים של ר' שאול עבוד, באתר Pizmonim.org ר' חיים שאול עבוד, בתוך: ביטאון קול סיני, שבט ה'תשכ"ד באתר HebrewBooks שירת הבקשות מחלב ועד נחלאות לילה אקום להודות-אתר בתי הכנסת העולמי חיים שאול עבוד (1890-1977), דף שער בספרייה הלאומית 1 רבי חיים שאול עבוד, באתר קהילות שרות(הקישור אינו פעיל, 17.6.2020) "חי ונעלם" - הפלישה האשכנזית לבקשות הרב דוד מנחם, מרן הפייטן: קבע את נוסח השירה המזרחית, באתר ynet, 13 באוקטובר 2013
אלברכט השלישי, דוכס בוואריה

אלברכט השלישי, דוכס בוואריה (27 במרץ 1401 - 29 בפברואר 1460) היה דוכס בוואריה בין השנים 1438–1460. אלברכט השלישי נולד ב-27 במרץ 1401 לארנסט, דוכס בוואריה ואליזבטה ויסקונטי, בתם של ברנבאו ויסקונטי וביאטריצ'ה דלה סקאלה. בשנת 1429 רצה אלברכט להתחתן עם אליזבת, בתו של אברהרד השלישי, רוזן וירטמברג, אולם היא סירבה ולבסוף התחתנה עם יוהאן השלישי, רוזן ורדנברג. בשנת 1432 התחתן אלברכט בחשאי עם אגנס ברנאואר, שהייתה משרתת פשוטה. לכששמע על כך אביו הוא כעס מאוד, וב-12 באוקטובר 1435 הורה אביו על רציחתה באשמת כישוף, בזמן שאלברכט היה במסע ציד. בעקבות כך ברח אלברכט אל קרוב משפחתו לודוויג השביעי, דוכס בוואריה-אינגולשטאדט, אולם לאחר זמן קצר התפייס עם אביו. בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן. בשנת 1438 מת אביו ארנסט, דוכס בוואריה, ואלברכט עלה לשלטון במקומו. בשנת 1440 הוצע לאלברכט הכתר הבוהמי, אולם הוא סירב לקבלו. בשנים 1444–1445 יצא אלברכט לשני מסעות כנגד הברונים השודדים. בשנת 1447 מת לודוויג השביעי, דוכס בוואריה-אינגולשטאדט, אולם אלברכט ויתר על חלקו לירושה, והדוכסות עברה כולה לבן דודו היינריך השישה עשר, דוכס בוואריה-לנדסהוט. ב-29 בפברואר 1460 מת אלברכט, ובנו יוהאן הרביעי, דוכס בוואריה עלה לשלטון במקומו. בשנת 1436 התחתן אלברכט עם אנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן, ממנה היו לו 10 ילדים: יוהאן הרביעי, דוכס בוואריה (1437–1463) ארנסט (1438–1460) זיגיסמונד, דוכס בוואריה (1439–1501) אלברכט (1440–1445) מרגרטה מבוואריה, מרקיזת מנטובה (1442–1479), התחתנה עם פדריקו הראשון גונזאגה, מרקיז מנטובה אליזבת מבוואריה (1443–1486), התחתנה עם ארנסט, הנסיך הבוחר מסקסוניה אלברכט הרביעי, דוכס בוואריה (1444–1508) כריסטוף, דוכס בוואריה (1449–1493) וולפגנג (1451–1514) ברברה (1454–1472) מדיה וקבצים בנושא אלברכט השלישי, דוכס בוואריה בוויקישיתוף
יוהאן הרביעי, דוכס בוואריה

יוהאן הרביעי, דוכס בוואריה (4 באוקטובר 1437 - 18 בנובמבר 1463) היה דוכס בוואריה בין השנים 1460–1463. יוהאן הרביעי נולד ב-4 באוקטובר 1437 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן. בשנת 1460 מת אביו אלברכט השלישי, דוכס בוואריה, ויוהאן עלה במקומו לשלטון. יוהאן היה חובב ציד מושבע, אך מת בפתאומיות ב-18 בנובמבר 1463 כתוצאה ממגפה. לאחר מותו התפטרו אחיו וולפגנג וכריסטוף מזכותם בירושה, ואחיו זיגיסמונד, דוכס בוואריה ואלברכט הרביעי, דוכס בוואריה ירשו יחד את הדוכסות. בשנת 1467 ויתר זיגיסמונד על זכויותיו, והקים את דוכסות בוואריה-דכאו, שהתקיימה עד למותו בשנת 1501.
זיגיסמונד, דוכס בוואריה

זיגיסמונד, דוכס בוואריה (26 ביולי 1439 - 1 בפברואר 1501) היה דוכס בוואריה בין השנים 1460–1463. זיגיסמונד נולד ב-26 ביולי 1439 לאלברכט השלישי, דוכס בוואריה ואנה מבראונשווייג-גרובנהאגן-איינבק, בתם של אריך הראשון, דוכס בראונשווייג-גרובנהאגן ואליזבת מבראונשוויג-גטינגן. לאחר מותו של אחיו יוהאן הרביעי, דוכס בוואריה בשנת 1463, התפטרו אחיו וולפגנג וכריסטוף מזכותם בירושה, וזיגיסמונד ירש את הדוכסות יחד עם אחיו אלברכט הרביעי, דוכס בוואריה. בשנת 1467 ויתר זיגיסמונד על זכויותיו, והקים את דוכסות בוואריה-דכאו. זיגיסמונד החל בהקמתה של כנסיית פראואנקירכה במינכן, והרחיב את טירת בלוטנבורג. ב-1 בפברואר 1501 מת זיגיסמונד ללא ילדים, ונחלתו עברה לאחיו אלברכט הרביעי, דוכס בוואריה. מדיה וקבצים בנושא זיגיסמונד, דוכס בוואריה בוויקישיתוף
הר (פירושונים)

האם התכוונתם ל... הר – גוש של סלעים ואדמה המתנשא לגובה הֶר – כוחות היבשה של הוורמאכט אישים דייוויד הר (Hare) – מחזאי ובמאי תיאטרון וטלוויזיה בריטי ישראל הַר – משורר ועורך ישראלי עידו הר – במאי ישראלי אר הייר
טקס פרסי אופיר לשנת 2014

טקס פרסי האקדמיה לקולנוע ה-25 (המכונה פרס אופיר על שם שייקה אופיר) התקיים ב-21 בספטמבר 2014 באשדוד. במהלך הטקס נציגי האקדמיה לקולנוע העניקו את פרסי האקדמיה (המכונה פרס אופיר) ב-18 קטגוריות שונות. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. את רשימת המועמדים הוביל הסרט "מיתה טובה" עם 14 מועמדויות, אחריו הסרט "גט - המשפט של ויויאן אמסלם" עם 12 מועמדויות ו"אפס ביחסי אנוש" עם 11 מועמדויות. פרס על מפעל חיים הוענק ליהודה ברקן ופרס על הישגים מקצועיים הוענק לאלי ירקוני. מקור: אלכסנדר כץ, גאולה אבן חזרה, ו"הפגיזה" עם 2%; התכנית The voice פושרת עם 24.2%, באתר אייס, 22 בספטמבר 2014 לייב בלוג: פרסי אופיר תשע״ד, 2014 | סינמסקופ אמיר בוגן, פרסי אופיר: "מיתה טובה" מוביל עם 14 מועמדויות, באתר ynet, 12 באוגוסט 2014 * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il